Na osnovu člana 13. stav 8. Zakona o privatnom obezbeđenju („Službeni glasnik RS”, br.

104/13, 42/15 i 87/18),

Ministar unutrašnjih poslova donosi

**PRAVILNIK**

**o bližim uslovima za izdavanje ovlašćenja za sprovođenje obuke za vršenje poslova privatnog obezbeđenja i redarske službe**

"Službeni glasnik RS", broj 15 od 8. marta 2019.

Član 1.

Ovim pravilnikom propisuju se bliži uslovi u pogledu potrebnih objekata, odnosno prostorija, materijalno-tehničkih sredstava i opreme i stručne osposoblјenosti i broja lica koje treba da ispuni privredno društvo, preduzetnik i školska ustanova (u dalјem tekstu: organizator) za izdavanje ovlašćenja Ministarstva unutrašnjih poslova (u dalјem tekstu: Ministarstvo) za sprovođenje obuke lica koja vrše poslove privatnog obezbeđenja i redarske službe.

**Opšti uslovi za izdavanje ovlašćenja**

Član 2.

Organizatoru se može izdati ovlašćenje za sprovođenje obuke za vršenje poslova procene rizika u zaštiti lica imovine i poslovanja, poslova fizičko-tehničke zaštite i redarske službe i poslova planiranja, projektovanja i nadzora nad izvođenjem sistema tehničke zaštite, montaže, puštanja u rad i održavanja sistema tehničke zaštite i obuke korisnika, ako ima:

1) prostor u svojini ili u zakupu za izvođenje teoretske obuke, koji je dovolјno prostran da osigura najmanje 2 m² radne površine i 5 m² zapremine za svako lice, i to za najmanje 15 lica, opremlјen odgovarajućim nameštajem, sredstvima i pomagalima za sprovođenje obuke, u skladu sa ovim pravilnikom;

2) angažovane predavače i instruktore sa najmanje visokim obrazovanjem na studijama u obimu od 240 ESPB bodova i najmanje pet godina radnog iskustva na poslovima koji su u vezi sa programskom celinom;

3) najmanje jednog kontrolora obuke koji ispunjava uslove za predavača obuke.

**Posebni uslovi za izdavanje ovlašćenja**

Član 3.

Ovlašćenje da sprovodi obuku lica za vršenje poslova procene rizika u zaštiti lica imovine i poslovanja, može se izdati organizatoru ako ima predavače sa stečenim nivoom obrazovanja iz člana 2. stav 1. tačka 2) ovog pravilnika iz oblasti bezbednosti, pravnih ili ekonomskih nauka.

Član 4.

Ovlašćenje da sprovodi obuku lica za vršenje poslova fizičko-tehničke zaštite i redarske službe, može se izdati organizatoru ako ima:

1) poseban prostor u svojini ili zakupu za izvođenje obuke za upotrebu fizičke snage, koji je dovolјno prostran da osigura izvođenje vežbi za najmanje 15 lica, opremlјen strunjačama i potrebnim rekvizitima za obuku veština odbrane i napada (drveni ili gumeni nož, palica, replika pištolјa);

2) obezbeđena odgovarajuća nastavna sredstva za izvođenje obuke iz oblasti pružanja prve pomoći (komplet prve pomoći, sanitetski materijal i priručni materijal za imobilizaciju, trenažne lutke za reanimaciju i dr.);

3) obezbeđena odgovarajuća sredstva za izvođenje obuke iz oblasti obezbeđenja transporta i prenosa novca i vrednosnih pošilјki – vozilo ili trenažno vozilo, kao i opremu i sredstva ili trenažne modele u skladu sa odredbama člana 36. tač. 2)–7) i člana 38. Zakona o privatnom obezbeđenju („Službeni glasnik RS”, br. 104/13, 42/15 i 87/18);

4) predavače sa stečenim nivoom obrazovanja iz člana 2. stav 1. tačka 2) ovog pravilnika iz oblasti bezbednosti ili pravnih nauka, ili drugo lice sa istim nivoom obrazovanja koje je provelo najmanje pet godina na poslovima ovlašćenog policijskog službenika, bezbednosno obaveštajnim poslovima ili poslovima izvršenja krivičnih i prekršajnih sankcija;

5) predavača sa položenim stručnim ispitom iz oblasti zaštite od požara, za obuku iz programske celine koja se odnosi na požar;

6) sportskog trenera sa najmanjim zvanjem operativni trener u oblasti samoodbrane

(borilačkih veština), za obuku u primeni fizičke snage – samoodbrana;

7) predavača za obuku iz oblasti pružanja prve pomoći sa stečenim nivoom obrazovanja iz člana 2. stav 1. tačka 2) ovog pravilnika iz oblasti medicinskih nauka ili koji imaju uverenje o stručnoj osposoblјenosti predavača u skladu sa propisima kojima se uređuje Crveni krst Srbije.

Član 5.

Ovlašćenje da sprovodi obuku lica za vršenje poslova planiranja, projektovanja i nadzora nad izvođenjem sistema tehničke zaštite, montaže, puštanja u rad i održavanja sistema tehničke zaštite, može se izdati organizatoru ako ima predavače sa stečenim nivoom obrazovanja iz člana 2. stav 1. tačka 2) ovog pravilnika iz oblasti tehničko-tehnoloških nauka.

Član 6.

Organizator koji želi da sprovodi obuku lica, podnosi zahtev za izdavanje ovlašćenja nadležnoj policijskoj upravi po mestu gde se nalazi prostor za obuku.

Uz zahtev za izdavanje ovlašćenja prilažu se prijave za predavače i kontrolore obuke, akti, uverenja, potvrde, izvodi, odnosno javne isprave kojima se dokazuje ispunjenost opštih i posebnih uslova za izdavanje ovlašćenja, a o kojima se ne vodi službena evidencija.

Uz zahtev se dostavlјa i dokaz o uplaćenim administrativnim taksama.

Zahtev za izdavanje ovlašćenja za sprovođenje obuke lica za vršenje poslova privatnog obezbeđenja (Obrazac 1) i prijava za predavača i kontrolora obuke (Obrazac 2), odštampani su uz ovaj pravilnik i čine njegov sastavni deo.

Član 7.

Danom stupanja na snagu ovog pravilnika prestaje da važi Pravilnik o bližim uslovima koje moraju da ispune pravna i fizička lica za sprovođenje stručne obuke za vršenje poslova privatnog obezbeđenja („Službeni glasnik RS”, broj 117/14).

Član 8.

Ovaj pravilnik stupa na snagu osmog dana od dana objavlјivanja u „Službenom glasniku

Republike Srbije”.

01 broj 401/19-5

U Beogradu, 1. marta 2019. godine

Ministar, dr **Nebojša Stefanović,** s.r.

 [O b razac 1](http://www.pravno-informacioni-sistem.rs/SlGlasnikPortal/prilozi/prilog1.html%26doctype%3Dreg%26x-filename%3Dtrue%26regactid%3D427979)

Prilozi

|  |
| --- |
| **MINISTARSTVO UNUTRAŠNјIH POSLOVA POLICIJSKA UPRAVA** **ZAHTEV****ZA IZDAVANјE OVLAŠĆENјA****Za obavlјanje obuke lica za vršenje poslova:\*****1) procene rizika u zaštiti lica imovine i poslovanja;****2) poslova fizičko-tehničke zaštite i redarske službe;****3) planiranja, projektovanja i nadzora nad izvođenjem sistema tehničke zaštite, montaže, puštanja u rad i održavanja sistema tehničke zaštite i obuke korisnika.** |
| **Mesto i adresa gde se nalazi prostor za izvođenje teoretske obuke** |  |
| **Mesto i adresa gde se nalazi prostor za obuku za upotrebu fizičke snage** |  |
| **NAZIV I SEDIŠTE PODNOSIOCA ZAHTEVA** |  |
| **Matični broj/PIB** |  |
| **Broj i datum rešenja o akreditaciji/verifikaciji školske ustanove** |  |
| **Kontakt telefon i e-mail adresa:** |  |
| **Ime i prezime odgovornog lica kod podnosioca zahteva i potpis** |  |

**Uz zahtev prilažem:\***

**1) vlasnički list ili ugovor o zakupu prostora,**

**2) ugovor ili drugi akt o vlasništvu ili drugom osnovu korišćenja opreme i sredstava potrebnih za izvođenje obuke za vršenje poslova fizičko- tehničke zaštite, redarske službe i obezbeđenja transporta i prenosa novca i vrednosnih pošilјki,**

**3) prijave za predavača i kontrolora obuke – sa prilozima;**

**4) dokaz o uplati republičke administrativne takse.**

**5)**

**6)**

U , dana \_\_.\_\_.\_ \_. godine

**\*Zaokružiti broj**

Potpis podnosioca zahteva

 [O b razac 2](http://www.pravno-informacioni-sistem.rs/SlGlasnikPortal/prilozi/prilog2.html%26doctype%3Dreg%26x-filename%3Dtrue%26regactid%3D427979)

**Prijava za izvođače stručne obuke**

|  |  |
| --- | --- |
| **Kandidat za** | **1.PREDAVAČA/****INSTRUKTORA** |
| **2.KONTROLORA** |
| **Ime i prezime** |  |
| **Adresa stanovanja** |  |
| **Kontakt telefon** |  |
| **Stečeni nivo obrazovanja i zvanje** |  |
| **Ostala stečena zvanja i veštine** (od značaja za izvođenje obuke) |  |
| **Prijavlјujem se za predavanje iz oblasti/tema/nastavna jedinica** |  |
| **Staž na poslovima za odgovarajuću programsku celinu (trajanje i poslovi)** |  |
| **Specijalnost** (za određene tematske celine iz programa) |  |

**Prilozi-dokazi:**

**1) overena kopija javne isprave o stečenom nivou obrazovanja,**

**2) isprava o radnom iskustvu**

**3) isprava o osposoblјnosti lica za izvođenje obuke,**

**4) akt na osnovu kog je predavač/kontrolor angažovan,**

**5) \_,**

**6) \_.**

**Izjava podnosioca prijave:**

Saglasan sam da se podaci koje sam dao o sebi obrađuju u navedene svrhe i da se čuvaju u skladu sa opštim aktima organizacije i propisima o zaštiti podataka o ličnosti.

U , dana \_\_.\_\_.\_ \_. godine

Potpis predavača/kontrolora